ใส่ประวัติและข้อมูลส่วนตัวไว้ที่หน้าแรกของไดอารี่ เริ่มลงมือเขียนจนจบ ใส่วันเดือนปี ข้อความ และตกแต่งหน้าแรกของไดอารี่
ติดรูปถ่ายตัวเอง ติดสติ๊กเกอร์หรือวาดรูปเพิ่มเติมก็ได้ ใส่ข้อมูลระบุตัวตนเพื่อจะได้เป็นหลักอ้างอิงเมื่อเรากลับมาอ่านไดอารี่ในตอนที่มีอายุมากขึ้น เขียน "ประวัติส่วนตัว" สั้นๆ เพื่อบอกว่าเราเป็นใครตอนอายุเท่านั้น เขียนชื่อจริงและนามสกุล ใส่ข้อมูลวันเกิดและอายุ เราจะได้รู้ว่าตอนที่เขียนไดอารี่ครั้งแรกนั้นเราอายุเท่าไหร่ อย่าลืมใส่ข้อมูลรูปร่างลักษณะของตนเอง เช่น สีผม สีตา เป็นต้น  ใส่ข้อมูลสถานศึกษาหรือสถานที่ทำงาน อย่าลืมบอกด้วยว่าตนเองอาศัยอยู่ในอำเภอหรือเขตอะไร บ้านของเราอยู่ที่จังหวัดอะไร หรือใส่ข้อมูลที่อยู่ให้ครบเลยก็ได้ เพื่อนที่ดีที่สุดของเรามีใครบ้าง คนที่ตนเองชื่นชอบนั้นมีใครบ้าง ศัตรูที่ร้ายกาจที่สุดมีใครบ้าง และระวังอย่าให้ใครมาแอบอ่านไดอารี่ของเรา ไม่อย่างนั้นคนคนนั้นจะรู้ทันทีเลยว่าเรารู้สึกต่อบุคคลเหล่านี้อย่างไร! เราชอบกินอะไรและไม่ชอบกินอะไร เราชอบดื่มอะไรมากที่สุดและชอบดื่มอะไรน้อยที่สุด นักร้องที่ชอบมากที่สุดคือใครและนักร้องที่ชอบน้อยที่สุดคือใคร ขนมที่เราชอบกินมากที่สุดคืออะไรและขนมที่ชอบกินน้อยที่สุดคืออะไร สัตว์เลี้ยงที่เราชอบมากที่สุดคืออะไร!  คงจะเป็นอะไรที่น่าสนุก เมื่อเรากลับมาอ่านไดอารี่ แล้วพบว่าตนเองชอบอะไรไม่เหมือนเดิมและเปลี่ยนไปไม่ชอบอะไรอย่างอื่นแทน! เขียนวันเดือนปีที่ต้นหน้ากระดาษ เราจะได้รู้ว่าตนเองเริ่มเขียนไดอารี่วันแรกเมื่อไหร่ อาจเขียนหัวข้อลงไปด้วยอย่างเช่นว่า "บันทึกของกัปตันเรือ" หรือเขียนหัวข้อว่า "บันทึกอันล้ำค่า" เขียนสถานที่ที่เราอยู่และความรู้สึกของเรา เช่น "8/12/2016: อยู่บนรถประจำทาง รู้สึกตื่นเต้น" ถ้ากำลังไปที่ไหนสักแห่ง ก็ให้ใส่สถานที่ซึ่งกำลังจะไปนั้นด้วย เราอาจกลับมาอ่านไดอารี่นี้ในอนาคต เราจะได้มีจุดอ้างอิงเพื่อให้ตนเองสามารถนึกเรื่องราวต่างๆ ออก ไม่ต้องคิดมากว่าจะเขียนอะไรดี เริ่มบันทึกเรื่องราวที่เกิดขึ้นในช่วงเช้าหรือเขียนอะไรก็ได้ที่เรานึกออกเป็นอันดับแรก เขียนถึงเหตุการณ์ที่น่าตื่นเต้นที่สุดซึ่งเกิดขึ้นในวันนั้น เขียนเกี่ยวกับเพื่อน การเรียน หรือคนที่เราชอบ  เขียนเกี่ยวกับบุคคลที่เราคิดถึงเมื่อไม่นานมานี้ นึกให้ออกสิว่าบุคคลนี้เคยบอกอะไรเราไว้ และผู้อื่นพูดถึงเขาว่าอย่างไร โดยส่วนตัวแล้วเราคิดว่าเขาเป็นคนยังไง เขียนทุกอย่างนี้ลงไปในไดอารี่ บันทึกเรื่องราวที่ทำให้เรามีความสุขและบันทึกเรื่องราวที่ทำให้เรามีความทุกข์ เขียนเรื่องราวขึ้นมาสักเรื่องหนึ่ง ไดอารี่ไม่จำเป็นต้องมีแต่เรื่องราวของตัวเราเองเท่านั้น! สร้างตัวละครขึ้นมาสักตัวและเริ่มต้นเขียนไดอารี่ของตัวละครตัวนั้น . สมมติว่าเรากำลังเขียนไดอารี่ถึงเพื่อนสนิทหรือใครสักคนที่เราเชื่อใจเป็นอย่างมากก็ได้ เขียนทุกอย่างที่เราคิดไม่ว่าดีหรือแย่ลงในไดอารี่ ไม่ต้องวิตกกังวลว่าจะเขียนออกมาได้ดีหรือเปล่า สิ่งสำคัญคือขอให้ตนเองได้เริ่มเขียนเท่านั้น ในการเขียนไดอารี่ครั้งแรก เมื่อเขียนกล่าวถึงบุคคลอื่น ให้เขียนลงไปว่าคนคนนั้นเป็นอะไรกับเรา คนคนนั้นเป็นเพื่อนที่ดีที่สุด ศัตรูที่ร้ายกาจที่สุด หรือคนที่เราชอบ ถ้าเราเขียนลงไปแบบนี่ เมื่อกลับมาอ่านไดอารี่อีกครั้งหลังจากผ่านไปหลายปี เราก็จะได้รู้ว่าบุคคลเหล่านี้มีความสำคัญต่อช่วงชีวิตช่วงนั้นของเรา เขียนทุกอย่างที่เราคิดออก ไม่ว่าสิ่งที่เขียนจะดูโง่เง่าแค่ไหนก็ตาม การเริ่มต้นเขียนไดอารี่ไม่ใช่การเขียนทุกสิ่งทุกอย่างให้ออกมาสมบูรณ์แบบ แต่เป็นการเขียนสิ่งที่ตนเองคิดลงไปในกระดาษ!  ถ้านึกอะไรไม่ออก อาจลองเขียนถึงความแปลกประหลาดของการต้องมานั่งเขียนเรื่องตนเอง เขียนเหตุผลว่าทำไมเราถึงนึกอะไรไม่ออก เขียนเหตุผลว่าทำไมถึงต้องหมั่นเขียนไดอารี่  ลองกำหนดเวลาในการเขียน ตั้งเวลาสักสิบนาทีและจากนั้นเริ่มเขียน วิธีกำหนดเวลาในการเขียนอาจช่วยให้เราเริ่มต้นเขียนไดอารี่ได้! เมื่อเขียนไดอารี่เสร็จแล้ว ให้เขียนลงท้ายสักเล็กน้อย ถ้าเราเขียนไดอารี่ "ถึง" ตัวเอง เราอาจลงท้ายไดอารี่เหมือนลงท้ายจดหมาย เซ็นชื่อ ไม่จำเป็นต้องเขียนอะไรเป็นพิเศษเพื่อจบการเขียนไดอารี่ แค่เขียนถ้อยคำที่แสดงให้รู้ว่าตนเองต้องการจบเนื้อหาไว้แต่เพียงเท่านี้ก็พอ  เราอาจเขียนลงท้ายไว้ว่า "ฉันจะกลับมาเขียนใหม่ในวันพรุ่งนี้ วันนี้ไว้แค่นี้ก่อน!" ถ้าเราเริ่มเขียนไดอารี่ในเดือนพฤศจิกายน ปี 2016 เราก็ต้องเขียน "พฤศจิกายน 2016 " จากนั้นถ้าหากเราเขียนไดอารี่เสร็จและหมดเล่มในเดือนกุมภาพันธ์ปีหน้า เราก็ต้องเขียนเพิ่มเป็น "พฤศจิกายน 2016 – กุมภาพันธ์ 2017"  ต่อมาเมื่อเรากลับมาอ่านไดอารี่ที่เขียนเอาไว้ เราก็จะรู้ได้ทันทีเลยว่าสิ่งที่บันทึกไว้นั้นอยู่ในช่วงไหนของชีวิต ถ้ากลัวว่าจะมีใครสักคนมาแอบอ่านไดอารี่ของเรา เราอาจเขียนข้อความไว้ในหน้าแรกของไดอารี่เพื่อใครก็ตามที่แอบพลิกหน้าปกไดอารี่ของเราจะได้เห็นข้อความนี้ก่อน เขียนให้ชัดเจนเลยว่าเราไม่ต้องการให้ใครมาแอบอ่านไดอารี่ของเรา   เขียนว่า "ไดอารี่นี้เป็นทรัพย์สินของ (ชื่อและนามสกุลของตนเอง) ห้ามเปิดอ่านโดยเด็ดขาด!" เขียนว่า "ไดอารี่ส่วนตัว! ห้ามอ่าน!!" เขียนว่า "ทรัพย์สินส่วนบุคคล! กรุณาอย่าเปิดอ่าน!" วาดรูปหรือขีดเขียนอะไรลงไปก็ได้ ติดสติ๊กเกอร์ที่แสดงถึงความเป็นตัวเรา นำรูปภาพที่มีความหมายต่อเรามาติด ตกแต่งหน้าแรกของไดอารี่ให้สวยงาม เราจะได้มีแรงบันดาลใจในการเขียนไดอารี่!
ติดรูปถ่ายไว้ที่หน้าแรกของไดอารี่. ใส่ข้อมูลส่วนตัว. เขียนรายชื่อบุคคลสำคัญในชีวิตของเรา. เขียนลงไปว่าชอบอะไรและไม่ชอบอะไร. เขียนวันเดือนปีและหัวข้อ. เริ่มบันทึกเรื่องราวในวันนั้น. เขียนสิ่งที่อยากเขียน! เขียนอธิบายว่าบุคคลที่กล่าวถึงในไดอารี่เป็นอะไรกับเรา. เขียนไปเรื่อยๆ. จบการเขียน. ใส่วันเดือนปีที่เริ่มเขียนไดอารี่และวันเดือนปีที่เขียนหมดเล่ม. เขียนข้อความห้ามไม่ให้ใครอ่าน. ตกแต่งหน้าแรกของไดอารี่ให้สวยงาม.
https://www.wikihow.com/Fill-the-First-Page-of-Your-Diary https://www.wikihow.com/Fill-the-First-Page-of-Your-Diary https://www.wikihow.com/Fill-the-First-Page-of-Your-Diary
Making a Profile Writing the First Entry Decorating the First Page